sukhrobnurali/uzbek-legal-corpus huggingface dataset:
Jahon banki ishtirokida “Oʻzbekistonda bozor islohotlarini qoʻllab-quvvatlash” loyihasini amalga oshirish chora-tadbirlari toʻgʻrisida
(resolution, 2019-11-13)

Makroiqtisodiy barqarorlikni hamda Oʻzbekiston Respublikasi Davlat budjeti parametrlarining ijrosini taʼminlash, yangi ish oʻrinlarini yaratish hamda hududlarning ijtimoiy infratuzilmasini rivojlantirish boʻyicha Davlat dasturlarida nazarda tutilgan tadbirlarni moliyalashtirish maqsadida: 1. Quyidagilar: 2019-yil 19-iyulda Jahon banki ishtirokida “Oʻzbekistonda bozor islohotlarini qoʻllab-quvvatlash” loyihasini (keyingi oʻrinlarda — loyiha) amalga oshirish doirasida Oʻzbekiston Respublikasi hamda Xalqaro tiklanish va taraqqiyot banki (keyingi oʻrinlarda — XTTB) oʻrtasida budjetni qoʻllab-quvvatlash uchun 5 yillik imtiyozli davrni hisobga olgan holda, soʻndirish muddati 30 yil boʻlgan 500,0 million AQSH dollari miqdoridagi Qarz bitimi imzolanganligi; XTTB tomonidan ajratiladigan qarz Oʻzbekiston Respublikasi respublika budjeti xarajatlarini moliyalashtirish uchun yoʻnaltirilishi maʼlumot uchun qabul qilinsin. 2. Jahon banki ishtirokida “Oʻzbekistonda bozor islohotlarini qoʻllab-quvvatlash” loyihasini amalga oshirish doirasida Xalqaro tiklanish va taraqqiyot banki tomonidan ajratiladigan qarzni soʻndirish hamda qarz boʻyicha foizlar va komissiyalarni toʻlashning prognoz jadvali ilovaga muvofiq tasdiqlansin. 3. Belgilansinki: Oʻzbekiston Respublikasi Moliya vazirligi loyihaning amalga oshirilishini muvofiqlashtirish va monitoring qilish, XTTB tomonidan ajratiladigan qarzdan maqsadli va samarali foydalanilishi yuzasidan masʼul ijro etuvchi organ hisoblanadi; Oʻzbekiston Respublikasi Markaziy banki, Davlat statistika qoʻmitasi, Bandlik va mehnat munosabatlari vazirligi hamda Moliya vazirligi loyihani amalga oshirish agentlari hisoblanadi; XTTB tomonidan ajratiladigan qarzni soʻndirish, shuningdek qarz boʻyicha foizlar, komissiyalar va boshqa toʻlovlar bilan bogʻliq xarajatlar Oʻzbekiston Respublikasi respublika budjeti mablagʻlari hisobidan amalga oshiriladi. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Xalqaro shartnomani tasdiqlash toʻgʻrisida
(resolution, 2019-11-13)

1. 2019-yil 19-aprel kuni Toshkent shahrida imzolangan Oʻzbekiston Respublikasi Hukumati bilan Koreya Respublikasi Hukumati oʻrtasida investitsiyalarni oʻzaro ragʻbatlantirish va himoya qilish toʻgʻrisidagi bitim tasdiqlansin. 2. Oʻzbekiston Respublikasi Investitsiyalar va tashqi savdo vazirligi yuqorida koʻrsatilgan xalqaro shartnomani amalga oshirish yuzasidan masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ haqidagi tegishli bildirishnomani Koreya Respublikasiga yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining 2017-yil 25-sentabrdagi “Suv obyektlarini muhofaza qilish tizimini yanada takomillashtirish chora-tadbirlari toʻgʻrisida”gi PQ-3286-son qaroriga oʻzgartirishlar va qoʻshimcha kiritish haqida
(resolution, 2019-11-12)

Daryo oʻzanlarida qum-shagʻal materiallarini qazib olish ishlarini bajarishda xavfsizlik qoidalarini taʼminlash va mazkur uchastkalarda qazib olish ishlari ustidan yagona davlat nazoratini oʻrnatish maqsadida: 1. Oʻzbekiston Respublikasi Prezidentining 2017-yil 25-sentabrdagi “Suv obyektlarini muhofaza qilish tizimini yanada takomillashtirish chora-tadbirlari toʻgʻrisida”gi PQ-3286-son qarori 1-bandida: oltinchi xatboshi quyidagi tahrirda bayon etilsin: “daryolar oʻzanlari va qirgʻoqboʻyi mintaqalarida noruda foydali qazilmalarni qazib olish (qum-shagʻal materiallarini qazib olish bundan mustasno) tasdiqlangan zaxiralar mavjudligi va suv rejimiga salbiy taʼsirga yoʻl qoʻymaslik sharti bilan noruda foydali qazilmalarni oʻz ichiga olgan yer qaʼri uchastkalaridan foydalanish huquqini beradigan litsenziyaga qatʼiy muvofiq ravishda amalga oshiriladi”; quyidagi mazmundagi sakkizinchi xatboshi bilan toʻldirilsin: “daryolar oʻzanlarida qum-shagʻal materiallarini qazib olish faqat ularni tozalash jarayonida Oʻzbekiston Respublikasi Favqulodda vaziyatlar vazirligi huzuridagi “Xavfsiz daryo” davlat unitar korxonasi tomonidan belgilangan tartibda shartnoma asosida jalb etilgan tadbirkorlik subyektlari va boshqa tashkilotlar tomonidan amalga oshiriladi”; sakkizinchi xatboshi toʻqqizinchi xatboshi deb hisoblansin. 2. Belgilab qoʻyilsinki: tadbirkorlik subyektlari tomonidan daryolar oʻzanlarida qum-shagʻal materiallarini qazib olish uchun olingan yer qaʼri uchastkalaridan foydalanish huquqini beradigan litsenziyalarning amal qilishi ularning amal qilish muddati tugagunga qadar kuchda boʻladi (yer qaʼri uchastkalaridan foydalanish huquqini cheklash, toʻxtatib turish va tugatish holatlari bundan mustasno), ushbu muddatni uzaytirish yoxud litsenziyalarning qayta rasmiylashtirilishiga yoʻl qoʻyilmaydi; daryo oʻzanlarida va qirgʻoqboʻyi mintaqalaridagi istiqbolli uchastkalarda geologik oʻrganish uchun 2019-yil 1-iyul kuniga qadar litsenziyalar olgan tadbirkorlik subyektlariga, istisno tariqasida, “Xavfsiz daryo” davlat unitar korxonasi bilan qum-shagʻal materiallarini qazib olish yuzasidan toʻgʻridan toʻgʻri shartnoma tuzishga ruxsat beriladi. 3. Oʻzbekiston Respublikasi Adliya vazirligi manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Davlat xizmatlarini koʻrsatishda chet el fuqarolari va fuqaroligi boʻlmagan shaxslarga qulay shart-sharoitlar yaratish chora-tadbirlari toʻgʻrisida
(decree, 2025-11-26)

Oʻzbekiston Respublikasi Prezidentining 2019-yil 15-fevraldagi “Davlat xizmatlari koʻrsatish milliy tizimini yanada kompleks rivojlantirish choralari haqida”gi PQ-4193-son qaroriga muvofiq, shuningdek, Oʻzbekiston Respublikasida yashovchi chet el fuqarolari va fuqaroligi boʻlmagan shaxslarga davlat xizmatlari koʻrsatish sifatini oshirish maqsadida: 1. Oʻzbekiston Respublikasi Prezidentining 1999-yil 26-fevraldagi PF-2240-son Farmonidagi Xorijiy shaxsga Oʻzbekiston Respublikasida yashash guvohnomasi, fuqaroligi boʻlmagan shaxsga Oʻzbekiston Respublikasida yashash guvohnomasi va fuqaroligi boʻlmagan shaxs guvohnomasi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Ichki ishlar vazirligi: Oʻzbekiston Respublikasi Vazirlar Mahkamasi huzuridagi Davlat personallashtirish markazi bilan birgalikda Oʻzbekiston Respublikasi hududida vaqtincha yoki doimiy istiqomat qilayotgan chet el fuqarolari va fuqaroligi boʻlmagan shaxslarga jismoniy shaxsning shaxsiy identifikatsiya raqamini berish tartibi va muddatlarini nazarda tutuvchi normativ-xuquqiy hujjat loyihasini 2019-yil 1-dekabrgacha boʻlgan muddatda Oʻzbekiston Respublikasi Vazirlar Mahkamasiga kiritsin; 2020-yil 1-mayga qadar Oʻzbekiston Respublikasi hududida doimiy yashaydigan chet el fuqarolari va fuqaroligi boʻlmagan shaxslarga jismoniy shaxsning shaxsiy identifikatsiya raqami takdim etilishini yakunlasin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. 7-banddagi: “a” kichik band quyidagi mazmundagi xatboshi bilan toʻldirilsin: “jismoniy shaxsning shaxsiy identifikatsiya rakami”; 26 va 27-xatboshilari chiqarib tashlansin. 2. Quyidagi mazmundagi 71-band bilan toʻldirilsin: “Jismoniy shaxsning shaxsiy identifikatsiya raqamini olish uchun jismoniy shaxs yashash joyidagi ichki ishlar organlarining migratsiya va fuqarolikni rasmiylashtirish boʻlimiga murojaat qilishi kerak. Shaxsning roziligi bilan yashash guvohnomasida sogʻliqni saqlash muassasasi tomonidan yashash guvohnomasi egasining qon guruhi va qanday rezusga mansubligi toʻgʻrisidagi belgilar koʻyiladi. Yashash guvohnomasining amal qilish muddati uzaytirilganligi va jismoniy shaxsning shaxsiy identifikatsiya raqami toʻgʻrisidagi maʼlumot boʻlmagan takdirda, yashash guvohnomasi haqiqiy emas deb hisoblanadi. Xorijiy shaxs va fuqaroligi boʻlmagan shaxsning yashash guvohnomasiga ushbu Nizomda koʻzda tutilmagan yozuvlarni kiritish taqiqlanadi”.
Oʻzbekiston Respublikasi Prezidentining ayrim qarorlariga oʻzgartirishlar kiritish toʻgʻrisida
(resolution, 2019-11-11)

Qarshi nasos stansiyalari kaskadi ishonchliligi va undan foydalanish samaradorligini oshirish maqsadida: 1. Oʻzbekiston Respublikasi Prezidentining 2017-yil 19-maydagi “Qarshi nasos stansiyalari kaskadini mukammal tiklash-taʼmirlash (III Faza)” loyihasini amalga oshirishda birinchi navbatdagi chora-tadbirlar toʻgʻrisida”gi PQ-2977-son qarorida: 1-bandning “v” kichik bandidagi “2019” raqami “2023” raqami bilan almashtirilsin; 2-band oʻz kuchini yoʻqotgan deb topilsin; 7-bandning ikkinchi xatboshidagi “2018-yilning 1-martigacha” soʻzlari “2020-yilning 1-iyuligacha” soʻzlari bilan almashtirilsin. 2. Oʻzbekiston Respublikasi Prezidentining 2019-yil 9-fevraldagi “Qarshi nasos stansiyalari kaskadini kapital-qayta tiklash (III Faza)” loyihasini amalga oshirishga oid qoʻshimcha chora-tadbirlar toʻgʻrisida”gi PQ-4170-son qarori 2-ilovasi 1-bandi oʻz kuchini yoʻqotgan deb topilsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining ayrim hujjatlarini oʻz kuchini yoʻqotgan deb hisoblash toʻgʻrisida
(decree, 2019-11-08)

Foydalanilmayotgan obyektlarni aniqlash va xoʻjalik faoliyatiga jalb etishning yangi tartibi belgilanganligi munosabati bilan: 1. Oʻzbekiston Respublikasi Prezidentining ayrim hujjatlari ilovaga muvofiq oʻz kuchini yoʻqotgan deb hisoblansin. 2. Ushbu Farmon 2019-yil 13-noyabrdan kuchga kiradi. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2017-yil 6-iyuldagi PF-5111-son “Oʻzbekiston Respublikasi Prezidentining ayrim hujjatlariga oʻzgartirishlar va qoʻshimcha kiritish, shuningdek, baʼzi hujjatlarini oʻz kuchini yoʻqotgan deb hisoblash toʻgʻrisida”gi Farmoniga 1-ilovaning 23-bandi. 2. Oʻzbekiston Respublikasi Prezidentining 2017-yil 16-oktabrdagi PF-5204-son “Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida”gi Farmoniga ilovaning 43 va 47-bandlari. 3. Oʻzbekiston Respublikasi Prezidentining 2018-yil 18-iyuldagi PF-5483-son “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish, shuningdek ayrim hujjatlarini oʻz kuchini yoʻqotgan deb topish toʻgʻrisida”gi Farmoniga 1-ilovaning 21-bandi. 4. Oʻzbekiston Respublikasi Prezidentining 2017-yil 23-fevraldagi PQ-2796-son “Tadbirkorlarning ishlab chiqarish maydonlaridan foydalanishlarini yanada ragʻbatlantirish chora-tadbirlari toʻgʻrisida”gi qarori. 5. Oʻzbekiston Respublikasi Prezidentining 2017-yil 18-apreldagi PQ-2895-son “Xususiylashtirilgan korxonalar bilan ishlash samaradorligini oshirish chora-tadbirlari toʻgʻrisida”gi qarori. 6. Oʻzbekiston Respublikasi Prezidentining 2018-yil 19-fevraldagi PQ-3541-son “Mulkdorlar tomonidan foydalanilmayotgan ishlab chiqarish maydonlaridan oqilona, maqsadli va samarali foydalanishi yuzasidan nazoratni kuchaytirishga oid qoʻshimcha chora-tadbirlar toʻgʻrisida”gi qarori. 7. Oʻzbekiston Respublikasi Prezidentining 2018-yil 4-sentabrdagi PQ-3928-son “Ishlab chiqarish maydonlaridan foydalanish samaradorligini oshirishga doir qoʻshimcha chora-tadbirlar toʻgʻrisida”gi qarori. 8. Oʻzbekiston Respublikasi Prezidentining 2018-yil 18-dekabrdagi PQ-4064-son “Oʻzbekiston Respublikasi Prezidentining “Ishlab chiqarish maydonlaridan foydalanish samaradorligini oshirishga doir qoʻshimcha chora- tadbirlar toʻgʻrisida”gi 2018-yil 4-sentabrdagi PQ-3928-son qaroriga oʻzgartirish va qoʻshimchalar kiritish toʻgʻrisida”gi qarori.
Xalqaro shartnomani tasdiqlash toʻgʻrisida
(resolution, 2019-11-07)

1. Pekin shahrida 2019-yil 27-avgustda imzolangan Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida elchixonalarni joylashtirish uchun binolar va yer uchastkalarini oʻzaro taqdim etish toʻgʻrisidagi Bitimga Qoʻshimcha bayonnoma tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalkaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisidagi tegishli bildirishnomani xitoy tomoniga yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi tashqi ishlar vaziri A.X. Kamilov zimmasiga yuklansin.
Oʻzbekiston Respublikasi Prezidentining 2017-yil 11-sentabrdagi “Yuqori sifatli etil spirti va likyor-araq mahsulotlari ishlab chiqarishni tashkil etish chora-tadbirlari toʻgʻrisida”gi PQ-3263-son qaroriga oʻzgartirishlar kiritish haqida
(resolution, 2019-11-07)

Etil spirti va likyor-araq mahsulotlarini zamonaviy ishlab chiqarishni tashkil etishni takomillashtirish, alkogol mahsulotlarining eksport salohiyatini koʻpaytirish, ularning sifati va raqobatbardoshligini oshirish maqsadida: 1. Oʻzbekiston Respublikasi Prezidentining 2017-yil 11-sentabrdagi “Yuqori sifatli etil spirti va likyor-araq mahsulotlari ishlab chiqarishni tashkil etish chora-tadbirlari toʻgʻrisida”gi PQ-3263-son qaroriga ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi transport vaziri A.J. Ramatov zimmasiga yuklansin. 1. 2-bandning uchinchi xatboshisi quyidagi tahrirda bayon etilsin: “Toshkent shahrida yangi likyor-araq zavodining qurilishi uchun “Premium Uzbekistan” MChJ QKni Toshkent shahri, Yashnobod tumani, Fargʻona yoʻli koʻchasi, 23/35-uy manzili boʻyicha joylashtirish”. 2. 6-bandning toʻrtinchi va beshinchi xatboshilari quyidagi tahrirda bayon etilsin: “bosh loyiha tashkiloti etib — “Oʻzogʻirsanoatloyiha” instituti” AJ; bosh pudratchi tashkilot etib — “SK Alfa stroy” MChJ belgilansin”. 3. 7 — 9-bandlar oʻz kuchini yoʻqotgan deb topilsin. 4. 14-banddagi “Oʻzbekiston temir yoʻllari” AJning” soʻzlari “Premium Uzbekistan” MChJ QKning” soʻzlari bilan almashtirilsin. 5. 15-band quyidagi tahrirda bayon etilsin: “15. Oʻzbekiston Respublikasi Ichki ishlar vazirligi “Premium Uzbekistan” MChJ QKning talabnomalariga koʻra loyihani amalga oshirishda qatnashadigan xorijiy mutaxassislarga, xorijiy kompaniyalar xodimlariga koʻp martalik vizalarni rasmiylashtirish, berish va muddatini uzaytirish, shuningdek, vaqtinchalik yashash joyiga vaqtincha propiska qilish va vaqtinchalik propiskaning muddatini uzaytirishni davlat boji undirilmagan holda amalga oshirishni taʼminlasin”. 6. 16-band quyidagi tahrirda bayon etilsin: “Oʻzbekiston Respublikasi Bandlik va mehnat munosabatlari vazirligi “Premium Uzbekistan” MChJ QKning talabnomalariga koʻra loyihani amalga oshirishda ishtirok etish uchun xorijiy mutaxassislarni Oʻzbekiston Respublikasiga jalb etishga ruxsatnomalar berish (muddatini uzaytirish)ni, shuningdek, ushbu xorijiy fuqarolarga Oʻzbekiston Respublikasi hududida mehnat faoliyatini olib borish huquqini beradigan tasdiqnomalar berishni (muddatini uzaytirish)ni davlat boji undirilmagan holda taʼminlasin”.
Fuqarolik holati dalolatnomalarini yozish organlarida ish yuritish tartibi toʻgʻrisidagi yoʻriqnomaga oʻzgartirish va qoʻshimchalar kiritish toʻgʻrisida
(order, 2019-11-06)

Oʻzbekiston Respublikasi Vazirlar Mahkamasining 2019-yil 30-sentabrdagi 827-son “Fuqarolik holati dalolatnomalarini qayd etish qoidalariga oʻzgartirish va qoʻshimchalar kiritish toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2013-yil 31-dekabrdagi 400-mh-son buyrugʻi (roʻyxat raqami 2547, 2013-yil 31-dekabr) (Oʻzbekiston Respublikasi qonun hujjatlari toʻplami, 2014-y., 1-son, 10-modda) bilan tasdiqlangan Fuqarolik holati dalolatnomalarini yozish organlarida ish yuritish tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va bu haqda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish Davlat xizmatlari agentligi direktori X. Turaxujayev zimmasiga yuklansin. 1. 47-band quyidagi mazmundagi xatboshi bilan toʻldirilsin: “Oʻn olti yoshgacha boʻlgan bolaning tugʻilishini qayd etish uchun FHDY organiga tugʻilishni qayd etish muddatini oʻtkazib yuborganlik sabablari koʻrsatilgan ariza bolaning ota-onasi, ota-onaning qonuniy nikohi mavjud boʻlgan hollarda ulardan biri yoki ishonchnoma asosida boshqa manfaatdor shaxs, ota-onaning oʻrnini bosuvchi shaxs yoxud vasiylik va homiylik organlarining mansabdor shaxslari tomonidan taqdim etiladi.”. 2. 84-bandning ikkinchi xatboshisi quyidagi tahrirda bayon etilsin: “Tibbiy koʻrik natijasi boʻyicha nikohlanuvchi shaxslarda yoki ularning birida ruhiy holatining buzilganligi aniqlansa, FHDY organi ruhiy holatining buzilishi aniqlangan nikohlanuvchi shaxsning yashash joyidagi tuman, shahar tibbiyot birlashmasidan uning ruhiy holati buzilishi sababli sud tomonidan muomalaga layoqatsiz deb topilganligi haqida maʼlumot mavjud yoki mavjud emasligini aniqlashi lozim.”. 3. 125-bandda: ikkinchi xatboshi quyidagi tahrirda bayon etilsin: “Dalolatnoma yozuvlariga oʻzgartirishlar, tuzatishlar va qoʻshimchalar konsul yoki notarius tomonidan tasdiqlangan ishonchnoma va ariza asosida amalga oshirilishi mumkin.”; quyidagi mazmundagi uchinchi va toʻrtinchi xatboshilar bilan toʻldirilsin: “Oʻlim xaqidagi dalolatnoma yozuviga tuzatishlar kiritish yaqin qarindosh(lar) yoki merosxoʻr(lar)ning arizasiga koʻra FHDY organi tomonidan amalga oshiriladi. Vafot etgan shaxslarning tugʻilganlik, nikoh tuzish, nikohdan ajralganlik haqidagi dalolatnoma yozuvlariga tuzatish va qoʻshimchalar sud qaroriga asosan FHDY organi tomonidan kiritiladi.”.
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2019-11-06)

Idoraviy normativ-huquqiy hujjatlarni davlat reyestridan chiqarish boʻyicha 2019-yil 5-noyabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. “Oʻquvchilarga sinfdan sinfga koʻchirish imtihonlari va yakuniy davlat attestatsiyasidan ozod boʻlish huquqini beruvchi kasalliklar roʻyxatini tasdiqlash toʻgʻrisida”gi qarorni (roʻyxat raqami 2656, 2015-yil 17-fevral) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Xalq taʼlimi vazirligining 2019-yil 22-oktabrdagi 02-02/2-2320-son, Sogʻliqni saqlash vazirligining 2019-yil 2-oktabrdagi 11-3-07/4500-son xatlari maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi Xalq taʼlimi vazirligi, Sogʻliqni saqlash vazirligining 2015-yil 26-yanvardagi 3-mh-son, 22-son “Oʻquvchilarga sinfdan sinfga koʻchirish imtihonlari va yakuniy davlat attestatsiyasidan ozod boʻlish huquqini beruvchi kasalliklar roʻyxatini tasdiqlash toʻgʻrisida”gi qarori (roʻyxat raqami 2656, 2015-yil 17-fevral); Oʻzbekiston Respublikasi Xalq taʼlimi vazirligi, Sogʻliqni saqlash vazirligining 2017-yil 21-apreldagi 4-mh-son, 82-son “Oʻquvchilarga sinfdan sinfga koʻchirish imtihonlari va yakuniy davlat attestatsiyasidan ozod boʻlish huquqini beruvchi kasalliklar roʻyxatini tasdiqlash toʻgʻrisida”gi qarorga oʻzgartirish kiritish haqida”gi qarori (roʻyxat raqami 2656-1, 2017-yil 27-aprel). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
2019-yil uchun davlat statistika hisoboti shakllarini tasdiqlash toʻgʻrisidagi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2019-11-04)

Oʻzbekiston Respublikasining “Davlat statistikasi toʻgʻrisida”gi Qonuni va Vazirlar Mahkamasining 2017-yil 2-sentabrdagi 690-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq, Oʻzbekiston Respublikasi Davlat statistika qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror 2020-yil 1-yanvardan kuchga kiradi. 1. Oʻzbekiston Respublikasi Davlat statistika qoʻmitasining 2018-yil 8-oktabrdagi 6-mb-son “2019-yil uchun davlat statistika hisoboti shakllarini tasdiqlash toʻgʻrisida”gi qarori (roʻyxat raqami 3083, 2018-yil 31-oktabr) (Qonun hujjatlari maʼlumotlari milliy bazasi, 01.11.2018-y., 10/18/3083/2143-son); 2. Oʻzbekiston Respublikasi Davlat statistika qoʻmitasining 2019-yil 28-fevraldagi 1-mb-son “2019-yil uchun davlat statistika hisoboti shakllariga oʻzgartirishlar kiritish haqida”gi qarori (roʻyxat raqami 3083-1, 2019-yil 25-mart) (Qonun hujjatlari maʼlumotlari milliy bazasi, 25.03.2019-y., 10/19/3083-1/2810-son); 3. Oʻzbekiston Respublikasi Davlat statistika qoʻmitasining 2019-yil 29-iyuldagi 6-mb-son “2019-yil uchun davlat statistika hisoboti shakllarini tasdiqlash toʻgʻrisida”gi qarorning 102-ilovasiga oʻzgartirish kiritish haqida”gi qarori (roʻyxat raqami 3083-2, 2019-yil 13-avgust) (Qonun hujjatlari maʼlumotlari milliy bazasi, 13.08.2019-y., 10/19/3083-2/3543-son); 4. Oʻzbekiston Respublikasi Davlat statistika qoʻmitasining 2019-yil 26-avgustdagi 7-mb-son “2019-yil uchun davlat statistika hisoboti shakllarini tasdiqlash toʻgʻrisida”gi qarorning 73-ilovasiga oʻzgartirish kiritish haqida”gi qarori (roʻyxat raqami 3083-3, 2019-yil 4-sentabr) (Qonun hujjatlari maʼlumotlari milliy bazasi, 04.09.2019-y., 10/19/3083-3/3683-son); 5. Oʻzbekiston Respublikasi Davlat statistika qoʻmitasining 2019-yil 19-sentabrdagi 8-mb-son “2019-yil uchun davlat statistika hisoboti shakllarini tasdiqlash toʻgʻrisida”gi qarorning 51-ilovasiga oʻzgartirish kiritish haqida”gi qarori (roʻyxat raqami 3083-4, 2019-yil 3-oktabr).